Toshkentdagi innovatsion g‘oyalar yarmarkasida paxta teruvchi robot namoyish etildi

19-may kuni Toshkentda ochilgan VIII Innovatsion g‘oyalar, loyihalar va texnologiyalar respublika yarmarkasida paxta teruvchi robot namoyish etildi, deb yozadi “MyTashkent.uz”.

Qayd etilishicha, robot obyektivi ochiq paxta chanog‘ini ko‘rgach, “qo‘l” unga uzatilib, paxtani oladi va konteynerga otadi. “Qo‘l”ning boshqarilish mexanizmi alohida e’tirof etilgan.
Innovatsion g‘oyalar, loyihalar va texnologiyalar respublika yarmarkasi 20 va 21-may kunlari ham davom etadi. Tadbir “O‘zekspomarkaz”da bo‘lib o‘tmoqda.